
Број: 05-96-96/2023
Датум: 06.02.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „EURO PETROL OIL“ д.о.о. Зворник, за издавање еколошке дозволе за постројење за ремонтно-сервисне услуге које се налази у насељу Каракај  бр. 90 Б, град Зворник, од 07.12.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „EURO PETROL OIL“ д.о.о. Зворник, ЕКОЛОШКА ДОЗВОЛА за постројење за ремонтно-сервисне услуге које се налази у насељу Каракај  бр. 90 Б, град Зворник, на грађевинским парцелама означеним као к.ч. број: 7278/1, 7278/5, 7284, 7285/12, 7286/1, 7286/4, 7286/11 и 7286/12 К.О. Зворник и к.ч. број: 1369/2 и 1371/2 К.О. Зворник град.  
2. Опис активности и постројења за које се издаје еколошка дозвола:
Погон предузећа „EURO PETROL OIL“ д.о.о. Зворник, смјештен је у Каракају 90Б у близини индустријске, пословне и насељене зоне Каракај, са десне стране магистралног пута Зворник-Бијељина. У склопу предузећа „EURO PETROL OIL“ д.о.о. Зворник послује и пословна јединица Аутобуска станица „ЕУРО БУС“ Зворник која се бави превозом путника у градском и приградском, унутрашњем и међународном саобраћају, као и пружањем станичних услуга. Аутобуска станица „ЕУРО БУС“ Зворник налази у улици Светог Саве бб.

Еколошка дозвола се издаје за :

· Објекте предузећа „EURO PETROL OIL“ д.о.о. Зворник: 

· управна зграда 30,25 x 6,50 + 21,25 x 5,75 m, спратности Пр+1,

· простор за прање аутобуса 6,25 x 3,75 m, спартности Пр+0,

· свлачионице са купатилима 13,25 x 5,00 m, спратности Пр+0,

· радионице 74,50 x 18,25 + 25,00 x 9,25 + 17,25 + 1,50 + 7,50 x 1,50 + 7,75 x 4,75 m, спратности Пр+0,

· магацин стари 19,25 x 8,15 m, спратности Пр+0,

· магацин нови 10,00 x 10,00 m, спратности Пр+0,

· сервисна радионица - нова 34,40 x 18,40 m, спратности Пр+1,

· пословни објекти – “шпедиције” у кругу терминала 41,00 x 4,25 m - 7 локала, спратности Пр+0,

· технички преглед возила 30,25 x (6,50 +2,50) m, спратности Пр+0.

· Објекат аутобуска станица „ЕУРО БУС“ Зворник, спратности Пр+1 који располаже сљедећим садржајима:
· билетарска служба

· чекаоница

· гардероба.
3. Инвеститор „EURO PETROL OIL“ д.о.о. Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „EURO PETROL OIL“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Користити технички исправне уређаје и опрему како би се смањиле емисије загађујућих материја у ваздух и спријечили инциденти.

· Ограничити рад моторних возила приликом боравка на предметној локацији, у циљу смањења емисије продуката сагоријевања из истих.

· Редовно одржавати и чистити макадамске површине интерних путева.

· Квасити манипулативни простор у сушном периоду у циљу смањења стварања честица прашине од моторних возила који долазе на локацију.

· Адекватном организацијом рада спречити стварање гужве и застоја.

· Вршити редован преглед и сервис возила, опреме и уређаја, према спецификацији произвођача.

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.

· У току рада постројења потребно је врата на објектима гдје се јавља бука, држати затвореним (отварати по потреби).

· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.

· Саобраћајнице и манипулативне површине одржавати чистим.
· У случају да се у току рада постројења, контролом нивоа буке установи да иста прелази законом прописане вриједности, извршити додатну изолацију објекта као и предузети низ других мјера (замјена дијела машине који изазива буку, ремонт постројења и др.).

· Бука генерисана од постројења на границама сусједних зона мора одговарати дозвољеном нивоу с обзиром на њихову намјену.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
· Препоручују се насади високог растиња око објекта (тампон зона) ради смањења утицаја на аерозагађење и нивоа буке. 
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Санитарне и фекалне отпадне воде одводити у вишекоморну водонепропусну септичку јаму изграђену у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са чл. 12. Правилника.
· Септичка јама мора бити непропусна како дефинише Правилник.
· На предметној локацији одржавати дренажни систем којим ће се оборинске воде одводити у крајњи реципијент- септичку јаму.

· Отпадне воде са манипулативних површина путем сливника, механички пречишћавати у сепаратору уља и масти. Механички пречишћене отпадне воде упуштати у крајњи реципијент-септичку јаму.
· За прање манипулативних површина и возила користити еко-детерџенте (биоразградиве супстанце). 

· Отпадне воде из сепаратора потребно је периодично контролисати.

· Талог из система за прихват и третман воде са манипулативних и коловозних површина (канали, сливне решетке, таложнице и сепаратор масноћа) чистити и одвозити на депонију.

· Атмосферске воде са манипулативних површина усмјерити преко сливних решетки и система канала, у сепаратор нафтних деривата, а одатле преливом у крајњи реципијент.
· Издвојене деривате нафте повремено црпити из коморе сепаратора и у затвореним металним посудама одвозити на рерафинацију у рафинерији или на адекватну депонију. 

· Прописно и редовно чистити и одржавати у функционалном стању сепаратор масти и уља, а отпадне материје из сепаратора збрињавати на основу Уговора са овлаштеним оператером.
· Отпад настао упијањем разних уља и масти посебно одлагати и третирати као опасан до момента преузимања од стране фирме овлаштене за управљање опасним отпадом.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.

· Издвојене течности из сепаратора, до момента одвоза, чувати у намјенским водонепропусним бачвама, адекватно ускладиштеним.
· У случају испуштања нафте и нафтних деривата из камиона и виљушкара, користити комерцијална патентирана средства-адсорбенс за упијање нафтних деривата (пијесак и слично).
· Употребљени адсорбенс и друге загађене материје збринути као опасни отпад.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Спречити неконтролисано расипање отпада.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Комунални отпад благовремено прикупљати у водонепропусни контејнер затвореног типа постављен на бетонску/асфалтну подлогу и исти континуирано одвозити у сарадњи са надлежном комуналном службом.

· Набавити довољан број контејнера и канти за збрињавање различитих врста отпада.
· Папирни и картонски отпад одлагати у водонепропусни контејнер затвореног типа независно од комуналног отпада и исти продавати овлаштеном предузећу за промет секундарним сировинама или адекватно збрињавати у сарадњи са надлежном комуналном службом.
· Збрињавати остатке хране на прописан начин да би се спријечило окупљање птица, глодара и других животиња.

· Сакупљање опасног отпада (екопор, зауљене крпе, амбалажа, зауљене течности) са предметне парцеле на којој се налази предметни објекат се врши у контејнере затвореног типа и исти збрињава овлаштено предузеће за збрињавање опасног отпада.

· Контејнери за отпад морају бити лоцирани на чврстој водонепропусној подлози (простору).

· Отпад настао упијањем разних уља и масти посебно одлагати и третирати као опасан до момента преузимања од стране фирме овлаштене за управљање опасним отпадом.

· Опасни отпад привремено складиштити на уређеном простору на предметној локацији, заштићеној од атмосфералија и механичких утицаја, као што су ограђене надстрешнице, магацин и сличне просторије са ограничењем приступа неовлаштеним лицима.
· Уговоре за збрињавање свих врста отпада закључити са овлашћеним институцијама.
· „EURO PETROL OIL“ д.о.о. Зворник дужан је да изврши склапање новог Уговора за чишћење сепаратора и збрињавање опасног отпада. Приложени предметни уговор склопљен са „MEDIC OTP“  д.о.о. Каракај није важећи због престанка са радом и пружањем уговорених услуга правног лица  „MEDIC OTP“  д.о.о. Каракај.
· Одговорно лице објеката, треба да активно и ажурно води послове и евиденцију чишћења и одржавања истих, а све наведене послове да обавља по важећем уговору са комуналним предузећем, уз сарадњу и са другим надлежним општинским органима.

· Уредити простор за смјештај посуда за одлагање чврстог отпада (спријечити расипање, растур отпада).
· Водити мјесечну и годишњу евиденцију о количинама насталог отпада.
· Поштовати мјере и активности прописане  Планаом управљања отпадом. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21)
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији 

	Шифра
	Назив отпада

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 05*
	Садржај сепаратора уље / вода

	13 05 01*
	Чврсте материје из комора за отпад из сепаратора уље / вода

	13 05 02*
	Муљеви из сепаратора уље / вода

	13 05 03*
	Муљеви од пресретача

	13 05 06*
	Уља из сепаратора уље / вода

	13 05 07*
	Зауљена вода из сепаратора уље / вода

	13 05 08*
	Мјешавине отпада из коморе за отпад из сепаратора уље / вода

	13 07*
	Отпади од течних горива 

	13 07 01*
	Погонско гориво дизел

	13 07 03*
	Остала горива (укључујући мјешавине)

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 01
	Папирна и картонска амбалажа

	15 01 02
	Пластична амбалажа

	15 01 06
	мијешана амбалажа 

	15 02
	Апсорбенти,филтерски материјали, крпе за брисање и заштитна одјећа

	15 02 02*
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	16
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ

	16 01
	Стара возила из различитих средстава транспорта (укључујући машине које раде поред пута) и отпади настали ослобађањем од старих возила и одржавањем возила (изузев 13, 14 ,16 06 и 16 08)

	16 01 03
	Потрошене гуме

	16 01 13*
	Кочионе течности

	16 01 19
	Пластика

	16 06
	Батерије и акумулатори

	16 06 01*
	Оловне батерије

	16 06 02*
	Батерије од Ni-Cd

	16 08
	Потрошени катализатори

	16 08 07*
	Потрошени катализатори контаминирани опасним супстаницама

	20
	Комунални отпади (кућни отпад и слични комерцијални и индустријски отпади), укључујући одвојено сакупљање фракције

	20 01
	Одвојено сакупљане фракције (изазев 05 01) 

	20 01 01
	Папир, картон

	20 01 02
	Стакло 

	20 01 39
	Пластика

	20 01 40
	Метали


  Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају цурења или разлијевања нафте и опасности од пожара:
· У угроженој зони, одмах зауставити машине и апарате, искључити све изворе паљења, не пушити, угасити отворен пламен и не користити електричне прекидаче који варниче, не прилазити са свјетиљкама са отвореним пламеном.
· Потпуном заштитном опремом приступити отклањању квара и прикупљању материје у интервенцијске посуде или припреми услова за претакање по прописима који дефинишу претакање запаљивих течности.
· Зависно од начина претакања и врсте судова у које се претаче извршити прописно уземљење, као мјеру осигурања од појаве статичког електрицитета.
· Остатке разливене течности прекрити пијеском или сувом земљом.

· Уколико ипак дође до пожара, за гашење пожара нафте користити пјену, суви прах, угљен-диоксид, пијесак, земљу, а вода се смије користити само у виду магле.

· Опасност по живот и здравље људи при хаварији амбалаже са нафтом сведена је на опасност од пожара и експлозије.

· Складиштење нафте врши се по пропису о складиштењу течних горива.
            3.3.5.   Мјере након затварања постројења
· Након евентуалног затварања предметног објекта, потребно је извршити рекултивацију терена, у складу са посебним пројектом рекултивације, који ће бити урађен у циљу дефинисања свих операција и активности који се морају предузети у том случају.
· У потпуности уклонити све медије из грађевина са свим пратећим садржајима, као и остатке сировина, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.
         3.4. Инвеститор, „EURO PETROL OIL“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
          4.1.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела бр. 2: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.2.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 
Табела бр. 3: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Алкалитет
	g.CaCO3/m3
	-

	Електропроводљивост
	µS/cm
	-

	Остатак испарења на 105◦ С
	g/m3
	35

	Остатак - нефилтрабилни
	g/m3
	-

	Остатак - филтрабилни
	g/m3
	-

	Суспендоване материје по Imhoff-u
	mL taloga/L
	0,5

	Растворени кисеоник
	gO2/m3l

% zasićenja
	-

	БПК5
	g/m3
	25

	ХПК
	g/m3
	125

	Амонијачни азот
	g/m3
	10

	Амонијак
	g/m3
	-

	Нитритни азот
	g/m3
	1

	Нитратни азот
	g/m3
	10

	Укупни азот 
	g/m3
	15

	Укупни фосфор
	g/m3
	3

	Масти уља
	g/m3
	500

	Гвожђе
	g/m3
	2000

	Кадмијум
	g/m3
	10

	Манган
	g/m3
	500

	Никл
	g/m3
	10

	Олово
	g/m3
	10

	Укупни хром
	g/m3
	100

	Цинк
	g/m3
	1000


5. Мониторинг
         5.1.  Одговорно лице „EURO PETROL OIL“ д.о.о. Зворник, дужно је спроводити мониторинг загађујућих материја у периоду важења еколошке дозволе како је прописано у табели:
Табела бр. 4: План мониторинга
	Предмет

мониторинга
	Параметар који се

осматра
	Мјесто вршења

мониторинга
	Начин вршења

Мониторинга одабраног фактора / врста опреме за мониторинг
	Вријеме вршења мониторинга 

Сталан или повремен мониторинг
	Одговорност

	Квалите

отпадних

вода 
	Извршити

анализу

узорака

отпадне

воде у

складу са

Правилником
	На мјесту испуста у септичку јаму

	Теренско

испитивање

мобилном

опремом и

лабораторијско испитивање

параметара

квалитета воде.
	Један пут годишње

у складу са

Правилником о условима за испуштање

отпадних вода у

површинске воде (Сл.

гласник РС,

бр. 44/01)
	Извођач /фирма

специјализована за

мониторинг вода и

надзор Инвеститора

	Ниво буке
	Извршити

мјерење

укупног

нивоа

буке на границама

локација

пословних објеката предузећа према најближим стамбеним објектима
	На локацији

погона 


	15-минута

еквивалентни

ниво буке 
	Мјерење буке

вршити по налогу инспектора
	Извођач/фирма

специјализована за

мониторинг буке и

надзор Инвеститора

	Квалитет

ваздуха
	Концентрација прашине

CO, NO, NO2, SO2, O3 

	Круг објекта
	Мјерење у складу са наведеном законском регулативом
	У  случају инцидентних ситуација или по налогу надлежне инспекције
	Извођач

/Фирма специјализована за мониторинг

ваздуха и надзор

Инвеститора

	Квалитет земљишта
	Физичко

хемијски

параметри

	На локацији погона
	Зависно од врсте загађења
	У  случају инцидентних ситуација или по налогу надлежне инспекције
	Извођач

/Фирма специјализована за мониторинг

земљишта и надзор

Инвеститора


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ПРЕВЕНТА“ д.о.о. Угљевик.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „EURO PETROL OIL“ д.о.о. Зворник, дана 07.12.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за постројење за ремонтно-сервисне услуге које се налази у насељу Каракај  бр. 90 Б, град Зворник, на грађевинским парцелама означеним као к.ч. број: 7278/1, 7278/5, 7284, 7285/12, 7286/1, 7286/4, 7286/11 и 7286/12 К.О. Зворник  и к.ч. број: 1369/2 и 1371/2 К.О. Зворник град.  

         Уз Захтјев су достављени Докази, које је урадила овлашћена институција „ПРЕВЕНТА“ д.о.о. Угљевик која поседује лиценцу за обављање дјелатности из области заштите животне средине, број: 18-Е/23 од 03.04.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број протокола: 5286-11/23 од 14.11.2023.године, приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-22-000 464 од 27.07.2022.год.
· Обавјештење о разврставању пословног субјекта по дјелатности, Агенција за посредничке, информатичке и финансијске услуге Бања Лука, број: ZV-S-190/22 од 19.08.2022.год.
· Посједовни лист – извод број: 5188/6, Републичка управа за геодетске и имовинско – правне послове Бања Лука, број: 21.21-952.1.1-3996/2022 од 20.12.2022.год.
· Копија катастарског плана, Републичка управа за геодетске и имовинско – правне послове Бања Лука, ПЈ Зворник, КО Зворник, број плана: 16 од 19.12.2022.год.
· Лист непокретности – извод број: 1830/9, Републичка управа за геодетске и имовинско – правне послове Бања Лука, ПЈ Зворник, К.О. Зворник - град, број: 21.21-952.4-1-2299/2022 од 21.12.2022.год.
· Копија катастарског плана, Републичка управа за геодетске и имовинско – правне послове Бања Лука,ПЈ Зворник, КО Зворник- град, од 21.12.2022.год.
· Рјешење, Општински секретаријат за послове Општинске управе, број: 03/1-364-300/90 од 29.05.1990.год.
· Рјешење, Општинска комисија за стамбено-комуналне, имовинско правне и катастарске  послове, број: 364-699/85-06 од 27.03.1986.год.
· Рјешење, Одјељење за стамбено-комуналне послове, урбанизам и грађевинарство Општинске управе Зворник, број: 05-361-24/99 од 17.03.2000.год.
· Рјешење о водној дозволи, ЈУ „ВОДЕ СРПСКЕ“ Бијељина, број: 01/9-3-1992-1/21 од 07.04.2021.год.

· Уговор о пружању коришћења комуналних услуга са  АД „ВОДОВОД И КОМУНАЛИЈЕ“ Зворник, број: 111 од 22.01.2019.год.
· Уговор о пружању и коришћењу комуналних услуга водоснабдијевања и одвођења отпадних вода,  са  АД „ВОДОВОД И КОМУНАЛИЈЕ“ Зворник, број: 112 од 22.01.2019.год.

· Лист непокретности – извод број: 1768/12, Републичка управа за геодетске и имовинско – правне послове Бања Лука, ПЈ Зворник, К.О. Зворник -град, број: 21.21-952.4-1-2302/2022 од 22.12.2022.год.

· Доказ о уплати градске административне таксе.

У Доказима је описано да је погон предузећа „EURO PETROL OIL“ д.о.о. Зворник, смјештен је у Каракају 90Б у близини индустријске, пословне и насељене зоне Каракај, са десне стране магистралног пута Зворник-Бијељина.У склопу предузећа „EURO PETROL OIL“ д.о.о. Зворник послује и пословна јединица Аутобуска станица „ЕУРО БУС“ Зворник која се бави превозом путника у градском и приградском, унутрашњем и међународном саобраћају, као и пружањем станичних услуга. Аутобуска станица „ЕУРО БУС“ Зворник се налази у улици Светог Саве бб.

Погон предузећа „EURO PETROL OIL“ д.о.о. Зворник у свом саставу има сљедеће објекте: 

· управна зграда 30,25 x 6,50 + 21,25 x 5,75 m, спратности Пр+1,

· простор за прање аутобуса 6,25 x 3,75 m, спартности Пр+0,

· свлачионице са купатилима 13,25 x 5,00 m, спратности Пр+0,

· радионице 74,50 x 18,25 + 25,00 x 9,25 + 17,25 + 1,50 + 7,50 x 1,50 + 7,75 x 4,75 m, спратности Пр+0,

· магацин стари 19,25 x 8,15 m, спратности Пр+0,

· магацин нови 10,00 x 10,00 m, спратности Пр+0,

· сервисна радионица нова 34,40 x 18,40 m, спратности Пр+1,

· пословни објекти – “шпедиције” у кругу терминала 41,00 x 4,25 m - 7 локала, спратности Пр+0,

· технички преглед возила 30,25 x (6,50 +2,50) m, спратности Пр+0.

Објекат аутобуске станице „ЕУРО БУС“ Зворник је спратности Пр+1 и  располаже са сљедећим садржајима: билетарска служба, чекаоница и гардероба.
        Процес рада код послодавца се одвија путем слиједећих сектора и пословних јединица

1. Сектор општих, правних и кадровских послова,

2. Финансијско-Комерцијални сектор,

3. Сектор Раĉуноводства,

4. Техниĉки сектор,

5. Сектор Саобраћаја,

6. Пословна јединица Аутобуска станица „EURO BUS“ Зворник,

7. Пословна јединица Путниĉка агенција „EURO TRAVEL“ Зворник

8. Ауто школа „EURO PETROL OIL“

Предметно предузеће се бави превозом путника у градском и приградском, унутрашњем и међународном саобраћају, као и пружањем станичних услуга. Превоз се обавља властитм аутобусима а у склопу аутобуске станице је билетарница, отправник аутобуса и кацеларије руководиоца.

Пословна јединица Путничка агенција „EURO TRAVEL“ организује путовања, индивидуална путовања, љетовања, зимовања, егзотичне дестинације, ђачке екскурзије, авио карте.

У ауто школи се врши обука кандидадата за возачки испит. Обука се обавља теоретски и практично на властитим возилима.

Технички сектор бави се одржавањем, поправком и замјеном дијелова за све врсте моторних возила. Добављачи достављају резервне дијелове за аутомобиле који се одлажу на полице. Приликом поправки, резервни дијелови се уграђују у аутомобиле. Неисправни дијелови се одлажу у за то предвиђене сандуке који се касније одвозе на отпад. Такође се врши замјена уља, филтера ваздуха и уља итд. Ова служба обавља све врсте механичарских радова на свим возилима, врши замјену старих неисправних дијелова мотора, замјену уља и подмазивање дијелова мотора и возила, рад на генералној и полугенералној поправци мотора и других дијелова возила. Запослени на пословима аутолимара раде на одржавању каросерије моторних возила-заваривању оштећених дијелова каорсерије, замени одређених дијелова каорсерије који су много оштећени (блатобрани, рубови, прагови и сл.).

Опрема за рад која се користи у “EURO PETROL OIL” д.о.о. Зворник:Сектор општих, правних и кадровских послова, финансијско-комерцијални сектор, сектор рачуноводства у свом раду користи: компјутере, штампаче, сталаже за документацију, телефоне, службене аутомобиле.Технички сектор у свом раду користи:  канале за поправку аутобуса, двострану брусилицу, стубну бушилицу, пресу за избијање лежајева, апарат за заваривање, 3 метална радна стола, универзални струг, метални ормар за алат и дијелове, читаче тахографских трака, ручну машину за савијање лима, машину за монтажу и демонтажу гума, машину за балансирање гума, стубну бушилицу, апарат за заваривање.
Сектор саобраћаја у свом раду користи: аутобусе за првоз путника 46 ком, мини - бус за првоз путника 12 ком, мобилне фискалне касе, тахограф траке.
У кухињи која се налази у управној згради се користи: комбиновани електрични шпорети плински, шпорет плински, комбиновани фрижидер, фрижидер, 2 расхладне коморе, замрзивач, судоперу, лавабо, бојлер, машину за прање суђа, миксер.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 07.12.2023.- 07.01.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

